Pymatuning State Park (Ohio)

Da Pymatuning State Park liegd estli vo Andover im Ashtabula County van US-Bundesstoot Ohio. Gmoasom mid'm gleinaming Pymatuning State Park in Pennsylvania schliassd da State Park des seit 1934 afgstaude Gwassa van Pymatuning Reservoir und de eawedadn Ufbereich eih. De Flächnotei lieng ba 26,8 km² Land und 13,65 km² Wossafläch ba ana Säähäh vo 305 Meta. 

De Gletscha, de voa iwa 14.000 Joar's Gebiet beherrschd hod, hom a Higllandschoft mid Dutzndn vo ausgfresdn Muidn hintalossn, in dena se's Wossa gsommld hod und Sään, Teiche, Timpl oda Sümpf buidd hom. Da State Park mid'm Stausää woa Marschland mid Sumpfzona, Auenwejda, offna Wossaflächn und ana entsprechndn Oatnvuifoit, za dea aa Bärn, Wejfe, Odla, vui Wossavegl und gressare Bstend vo Weymouth-Kiefan ghead hod. 

Zeidweis woa's Gebiet vo Indiana vo de Monongahelas bsiedld, de's Gebiet aus unbekondn Grind valossn hom. Zwoa iahra Mounds lieng unta'm jetzing Pymatuning Reservoir. De easchtn eiropäischn Siedla woan Peztviechjaga af da Jogd noch Biberfejn und Hoizfäja, de de stoakn grodn Stämm vo de Weymouth-Kiefan gsuchd hom, de ois Schiffsmastn fia Seglschiffe geeignd woan.

1933 is a Staudomm earichdd worn um an Zuafluss fia'n Shenango River und'n Beaver River regulian z kenna. 1935 san weidare Landkaife om Westufa van afgstaudn Pymatuning Reservoir efoigd, 1950 is da Pymatuning State Park vo da Division of Parks and Recreation umgsetzd worn. De Eahoiungsmeglikeitn reichn vam Angln, Fischn und Jong iwa Boot foahn, Schwimma, bis zan Wondan, Radlfoahn und Natur beobochdn.http://www.dcnr.state.pa.us/news/resource/res2005/05-0830-pymatuningsp.aspxhttps://web.archive.org/web/20130918010426/http://www.dnr.state.oh.us/parks/pymatuning/tabid/781/Default.aspx

 Beleg 

 Im Netz 
 https://www.stateparks.com/pymatuning_ashtabula.html
 Pymatuning State Park ba ODNR Division of State Parks & Watercraft
 Pymatuning State Park, Ohio and Pennsylvania ba www.pymatuning-state-park.org

Kategorie:State Park in Ohio